**Ministru kabineta rīkojuma projekta** "**Par finanšu līdzekļu piešķiršanu no valsts budžeta programmas** "**Līdzekļi neparedzētiem gadījumiem**"" **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2020. gada 6. novembra rīkojums Nr. 655 "Par ārkārtējās situācijas izsludināšanu" (turpmāk – Rīkojums Nr. 655), kā arī Covid-19 infekcijas izplatības seku pārvarēšanas likuma 24. un 25. pants. Ministru kabineta 2018. gada 17. jūlija noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 43. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2020. gada 9. novembrī, ņemot vērā Rīkojumu Nr. 655, visā valsts teritorijā atkārtoti tika izsludināta ārkārtējā situācija saistībā ar Covid-19 izplatību, tādējādi ieviešot stingrus ierobežojumus. Neskatoties uz to, ka reliģiskās darbības vietas (kaut arī daļēji) turpinājušas savu darbību, līdz ar ārkārtējās situācijas sakarā ieviestajiem ierobežojumiem reliģisko organizāciju un to iestāžu finansiālā situācija ir krasi mainījusies. Turklāt Covid-19 ierobežošanas pasākumi ir tieši skāruši arī atsevišķu reliģisko organizāciju garīgā un kalpojošā personāla nodrošinājumu.Reliģisko organizāciju un to iestāžu garīgais un kalpojošais personāls turpina pildīt savus pienākumus arī ārkārtējās situācijas apstākļos, tas nekvalificējas dīkstāves pabalstiem, bet, turpinot reliģiskās darbības veikšanas vietu darbību, arī izdevumi, kas saistīti ar šo vietu uzturēšanu, nav mazinājušies. Proti, šīs personas nevar neveikt savus pienākumus, jo reliģisko organizāciju un to iestāžu garīgā un kalpojošā personāla darbība nav saistīta tikai ar laicīgu pienākumu veikšanu. Izpildot Rīkojumā Nr. 655 noteikto, sadarbojoties ar mediķiem un citiem speciālistiem, reliģiskās organizācijas šobrīd reliģiskās darbības veikšanai izmanto attālinātas metodes un dievkalpojumus notur ar ļoti mazu apmeklētāju dalību. Reliģiskās savienības (baznīcas) arī ārkārtējās situācijas laikā ir atvērtas, tās tiek atbilstoši uzturētas, bet reliģisko organizāciju ieņēmumi pašreizējā ekonomiskajā situācijā ir krietni samazinājušies.Reliģisko organizāciju un to iestāžu darbības mērķis nav saistīts ar peļņas gūšanu, vairāku, reliģisko organizāciju pamatienākuma avots līdz šim (līdz ārkārtējai situācijai) ir bijuši dievnamu apmeklētāju klātienē veiktie ziedojumi. Līdz ar ārkārtējās situācijas sakarā ieviestajiem ierobežojumiem, reliģisko organizāciju un to iestāžu finansiālā situācija ir krasi mainījusies. Ņemot vērā minēto, arī reliģiskās organizācijas un to iestādes būtu atzīstamas par tādām, kuru darbību ir ietekmējusi Covid-19 krīze (turpmāk – krīze). Reliģiskās savienības (baznīcas) ir sniegušas būtisku ieguldījumu sabiedrības fiziskās un garīgās veselības saglabāšanā šajā krīzes situācijā, gan aicinot ticīgos "palikt mājās", gan sniedzot garīgo mierinājumu, tādēļ, reliģisko savienību (baznīcu) garīgajam un kalpojošajam personālam ir nepieciešams atbalsts pamatvajadzību nodrošināšanai, jopašu organizāciju ienākumi ir būtiski samazinājušies. Atbilstoši Ministru kabineta 2020. gada 14. maija rīkojumam Nr. 260 "Par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem"" 7 reliģiskajām savienībām (baznīcām) tika piešķirti 236 400 *euro.* Krīzes pabalstu 300 *euro* tika paredzēts izmaksāt 394 garīgā un kalpojošā personāla pārstāvjiem. Krīzes pabalstu paredzēja piešķirt par diviem mēnešiem (no 2020. gada 14. marta līdz 2020. gada 14. maijam). Piešķirtais finansējums krīzes pabalstiem tika izmantots daļēji, proti, reliģiskās savienības (baznīcas) krīzes pabalstus izmaksāja **135** personām – **68 477 *euro*** jeb 29 % no piešķirtā finansējuma. Līdzigi kā 2020. gada pavasarī, finansiālais atbalsts būtu piešķirams reliģiskajām savienībām (baznīcām) un to iestādēm, kas ir reģistrētas Latvijas Republikas Uzņēmumu reģistra reliģisko organizāciju un to iestāžu reģistrā un ir veikušas valsts sociālās apdrošināšanas obligātās iemaksas par garīgo un kalpojošo personālu, un kuru ieņēmumi 2020. gada novembrī vai decembrī, salīdzinot ar 2019. gada attiecīgo mēnesi, ir samazinājušies vismaz par 20 %. Atbalsta periods ir 5 mēneši (no 2020. gada novembra līdz 2021. gada martam, ieskaitot). Attiecīgi, krīzes pabalsts ir izmaksājams to reliģisko savienību (baznīcu) un to draudžu un iestāžu garīgajam un kalpojošajam personālam, kas atbilst šiem kritērijiem. Krīzes pabalsta apmērs ir 300 *euro* līdzīgi kā 2020. gada pavasarī un to izmaksās reliģiskā savienība (baznīca) atbilstoši tās sagatavotam garīgā un kalpojošā personāla sarakstam, kurš krīzes laikā turpina veikt savus pienākumus (turpina noturēt dievkalpojumus), un norādītajam atbalsta periodam, kas nav ilgāks par ārkārtējo situāciju. Tieslietu ministrija, pēc līdzekļu no neparedzētajiem gadījumiem saņemšanas nepieciešamo finansējumu pārskaitīs uz norādīto reliģiskās savienības (baznīcas) kontu. Tā kā reliģiskās darbības vietas ir atvērtas apmeklētājiem un reliģisko savienību (baznīcu) garīgais un kalpojošais personāls turpina veikt savus amata pienākumus, nav samazinājušās izmaksas, kas saistītas ar dievnamu komunālajiem maksājumiem. Apzinoties, ka liela daļa no reliģisko savienību (baznīcu) dievnamiem ir kultūrvēsturiski pieminekļi, un to, ka, ziemas mēnešos nav iespējams samazināt komunālo maksājumu izdevumus, kā arī to, ka līdz ar ārkārtējās situācijas sakarā ieviestajiem ierobežojumiem, reliģisko organizāciju un to iestāžu ienākumi ir būtiski samazinājušies, reliģiskas savienības (baznīcas) ir lūgušas sniegt atbalstu un kompensēt komunālo maksājumu izdevumus. Kompensācija būtu piešķirama tām reliģisko savienību (baznīcu) draudzēm, kuru ieņēmumi 2020. gada novembrī vai decembrī, salīdzinot ar 2019. gada attiecīgo mēnesi, ir samazinājušies vismaz par 20 %. Kompensācija attiektos uz laikposmu no 2020. gada novembra līdz 2021. gada martam (ieskaitot) un kompensācijas apmērs būtu nosakāms 50 % apmērā no kopējās faktiskās komunālo maksājumu summas par šobrīd noteikto ārkārtas situācijas laikposmu no 2020. gada novembra līdz 2021. gada martam, ieskaitot, bet ne vairāk kā 1000 *euro* par 5 mēnešiem kopā.Rīkojuma projekts paredz no valsts budžeta programmas 02.00.00 "Līdzekļi neparedzētiem gadījumiem" piešķirt Tieslietu ministrijai finansējumu 253 900 *euro* apmērā pārskaitīšanai reliģiskajām savienībām (baznīcām), lai nodrošinātu šo reliģisko savienību (baznīcu) garīgajam un kalpojošajam personālam krīzes pabalstu un mazinātu ar Covid-19 izplatību radītos zaudējumus, kompensējot komunālo maksājumu izdevumus.Jautājums par finanšu līdzekļu piešķiršanu reliģiskajām savienībām (baznīcām), t.sk. par komunālo maksājumu kompensāciju, tika atbalstīts finanšu ministra J. Reira vadības grupas Covid-19 radīto ekonomisko seku operatīvai novēršanai uzņēmējdarbībā un nodarbināto atbalstam 2021. gada 25. februāra sēdē.  |
|  | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzi-not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 253 900 | 0 | 0 | 0 | 0 | 0 |
| 2.1. valsts pamatbudžets | 0 | 253 900 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -253 900 | 0 | 0 | 0 | 0 | 0 |
| 3.1. valsts pamatbudžets | 0 | -253 900 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 253 900 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai izmaksātu krīzes pabalstu no 2020. gada novembra līdz 2021. gada martam (ieskaitot) reliģisko savienību (baznīcu) garīgajam un kalpojošam personālam, kurš arī krīzes periodā turpina veikt savus pienākumus, par kuru ir veiktas valsts sociālās apdrošināšanas obligātās iemaksas, un attiecīgās reliģiskās organizācijas ieņēmumi 2020. gada novembrī vai decembrī, salīdzinot ar 2019. gada attiecīgo mēnesi, ir samazinājušies vismaz par 20 % provizoriski, nepieciešami finanšu līdzekļi **186 000 *euro*** apmērā, t.sk.:reliģiskajai savienībai (baznīcai) "Latvijas Baptistu draudžu savienība" **4500** ***euro*** (3 (garīgais un kalpojošais personāls) x 300 *euro* (krīzes pabalsta apmērs) x 5 mēn.);reliģiskajai savienībai (baznīcai) "Latvijas evaņģēliski luteriskā Baznīca" **72 000 *euro*** (48 (garīgais un kalpojošais personāls) x 300 *euro* (krīzes pabalsta apmērs) x 5 mēn.);reliģiskajai savienībai (baznīcai) "Latvijas Jaunapustuliskā baznīca" **1500 *euro*** (1 (garīgais un kalpojošais personāls) x 300 *euro* (krīzes pabalsta apmērs) x 5 mēn.);reliģiskajai savienībai (baznīcai) "Latvijas Pareizticīgā Autonomā Baznīca Konstantinopoles Patriarhāta jurisdikcijā" (reģistrēta 24.10.2019.) **4500 *euro*** (3 (garīgais un kalpojošais personāls) x 300 *euro* (krīzes pabalsta apmērs) x 5 mēn.);reliģiskajai savienībai (baznīcai) "Latvijas Pareizticīgā Baznīca" **39 000 *euro*** (26 (garīgais un kalpojošais personāls) x 300 *euro* (krīzes pabalsta apmērs) x 5 mēn.);reliģiskajai savienībai (baznīcai) "Latvijas Vasarsvētku draudžu centrs" **6000 *euro*** (4 (garīgais un kalpojošais personāls) x 300 *euro* (krīzes pabalsta apmērs) x 5 mēn.);reliģiskajai savienībai (baznīcai) "Latvijas Vecticībnieku Pomoras Baznīca" 15 000 *euro* (10 (garīgais un kalpojošais personāls) x 300 *euro* (krīzes pabalsta apmērs) x 5 mēn);reliģiskajai savienībai (baznīcai) "Rīgas ebreju reliģiskā draudze" **6000 *euro*** (4 (garīgais un kalpojošais personāls) x 300 *euro* (krīzes pabalsta apmērs) x 5 mēn.).reliģiskajai savienībai (baznīcai) "Rīgas Metropolijas Romas katoļu kūrija" **30 000 *euro*** (20 (garīgais un kalpojošais personāls) x 300 *euro* (krīzes pabalsta apmērs) x 5 mēn.);reliģiskajai savienībai (baznīcai) "Romas katoļu baznīcas Liepājas diecēze" **7500 *euro***(5 (garīgais un kalpojošais personāls) x 300 *euro* (krīzes pabalsta apmērs) x 5 mēn.).Lai izmaksātu kompensāciju reliģiskajām savienībām (baznīcām) komunālo maksājumu segšanai, kuru ieņēmumi 2020. gada novembrī vai decembrī, salīdzinot ar 2019. gada attiecīgo mēnesi, ir samazinājušies vismaz par 20 % un nosakot kompensācijas apmēru 50 % no kopējās komunālo maksājumu summas, bet ne vairāk kā 1000 *euro* par 5 mēnešiem, provizoriski, atbilstoši reliģisko savienību (baznīcu) sniegtajai informācijai, nepieciešami finanšu līdzekļi **67 900 *euro*** apmērā, t. sk.:reliģiskās savienības (baznīcas) "Latvijas Jaunapustuliskā baznīca" 11 draudzēm **3700 *euro,***reliģiskās savienības (baznīcas) "Latvijas Baptistu draudžu savienība" 5 draudzēm **4000** ***euro*** reliģiskās savienības (baznīcas) "Latvijas Vasarsvētku draudžu centrs" 3 draudzēm **2100*euro***reliģiskās savienības (baznīcas) "Latvijas evaņģēliski luteriskā Baznīca" 36 draudzēm **13 500 *euro***reliģiskās savienības (baznīcas) "Latvijas Pareizticīgā Baznīca" 2 draudzēm **2000** ***euro***reliģiskās savienības (baznīcas) "Latvijas Pareizticīgā Autonomā Baznīca Konstantinopoles Patriarhāta jurisdikcijā" (reģistrēta 24.10.2019) 12 draudzēm **1400 *euro***reliģiskās savienības (baznīcas) "Rīgas Metropolijas Romas katoļu kūrija" 37 draudzēm **35 000 *euro***reliģiskās savienības (baznīcas) "Romas katoļu baznīcas Liepājas diecēze" 11 draudzēm **5200 *euro***reliģiskajai savienībai (baznīcai) "Rīgas ebreju draudze" **1000 *euro*** |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Izdevumi tiek segti no valsts budžeta programmas 02.00.00 "Līdzekļi neparedzētiem gadījumiem". |
|  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē iesaistīto institūciju funkcijas un uzdevumus.Rīkojuma projekta izpilde neietekmē valsts pārvaldes institucionālo sistēmu. |
| 3. | Cita informācija | Nav |

Iesniedzējs:

Ministru prezidenta biedrs,

tieslietu ministrs                                                                                        Jānis Bordāns

Kalniņa 67036771

liga.kalnina@tm.gov.lv

Gavrilova 67046131

aleksandra.gavrilova@tm.gov.lv